title: Kommissionens gennemførelsesforordning (EU) 2020/572 af 24. april 2020 om den rapporteringsstruktur, der skal anvendes i forbindelse med undersøgelsesrapporter om jernbaneulykker og -hændelser (EØS-relevant tekst)

text:
                  27.4.2020

                  DA

                  Den Europæiske Unions Tidende

                  L 132/10

         KOMMISSIONENS GENNEMFØRELSESFORORDNING (EU) 2020/572
         af 24. april 2020
         om den rapporteringsstruktur, der skal anvendes i forbindelse med undersøgelsesrapporter om jernbaneulykker og -hændelser
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2016/798 af 11. maj 2016 om jernbanesikkerhed (1), særlig artikel 24, stk. 2, og
         ud fra følgende betragtninger:

                     (1)

                     Direktiv (EU) 2016/798 udgør en ramme, der sikrer, at resultaterne af undersøgelser af ulykker og hændelser offentliggøres af de nationale undersøgelsesorganer, som er ansvarlige for at rapportere om undersøgelser af ulykker og hændelser i hele Unionen, jf. direktivets artikel 22.

                     (2)

                     Undersøgelsesrapporterne og resultaterne og de efterfølgende anbefalinger giver vigtige oplysninger, som i fremtiden kan være med til at forbedre jernbanesikkerheden i det fælles europæiske jernbaneområde. I overensstemmelse med artikel 26 i direktiv (EU) 2016/798 skal adressaterne ved modtagelse af sikkerhedsanbefalingerne træffe foranstaltninger og give undersøgelsesorganet tilbagemelding herom.

                     (3)

                     En fælles struktur for undersøgelsesrapporterne vil gøre det lettere at dele rapporterne. I overensstemmelse med artikel 37, stk. 3, litra e), i Europa-Parlamentets og Rådets forordning (EU) 2016/796 (2) er der i den forbindelse blevet oprettet en database, som forvaltes af Den Europæiske Unions Jernbaneagentur og kan tilgås via agenturet.

                     (4)

                     Visse dele af rapporten skal udarbejdes på to europæiske sprog for at lette adgangen til nyttige oplysninger og gøre rapporten anvendelig for andre europæiske interessenter.

                     (5)

                     Strukturen skal beskytte de nationale undersøgelsesorganer mod indblanding udefra og garantere, at undersøgelsen udføres uafhængigt i overensstemmelse med artikel 21, stk. 4, i direktiv (EU) 2016/798.

                     (6)

                     Undersøgelsesrapporter om jernbaneulykker og -hændelser bør sikre, at der tages ved lære af tidligere ulykker og hændelser. De bør lette indkredsningen af sikkerhedsrisici og forhindre lignende sikkerhedsrisici i fremtiden, og de bør gøre det muligt for jernbanesektorens aktører at revidere deres vurdering af de risici, der er forbundet med deres aktiviteter, og om nødvendigt ajourføre deres sikkerhedsledelsessystemer med henblik på, hvis det er relevant, at vedtage korrigerende foranstaltninger, jf. punkt 7.1.3 i bilag I og punkt 7.1.3 i bilag II til Kommissionens delegerede forordning (EU) 2018/762 (3). Til dette formål bør oplysningerne i sådanne rapporter være struktureret således, at de er let tilgængelige.

                     (7)

                     Den Europæiske Unions Jernbaneagentur (»agenturet«), som indsamler rapporterne, bør vedligeholde det passende IT-værktøj, som gør det nemt at genfinde rapporterne, og som er skræddersyet til brugernes specifikke behov (f.eks. ved brug af nøgleord).

                     (8)

                     Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 28, stk. 1, i direktiv (EU) 2016/798 —

               VEDTAGET DENNE FORORDNING:

            Artikel 1
            Genstand og anvendelsesområde
            Ved denne forordning fastsættes der en fælles rapporteringsstruktur for de undersøgelser af ulykker og hændelser, der er omhandlet i artikel 20, stk. 1 og 2, i direktiv (EU) 2016/798.

            Artikel 2
            Definitioner
            I denne forordning forstås ved:

                        1)

                        »årsagsfaktor«: handlinger, undladelser, begivenheder eller vilkår eller en kombination heraf, som — hvis de var blevet korrigeret, elimineret eller undgået — efter al sandsynlighed ville have forhindret tildragelsen

                        2)

                        »medvirkende faktor«: handlinger, undladelser, begivenheder eller vilkår, som påvirker tildragelsen ved at øge dens sandsynlighed, fremskynde dens virkning i tid eller øge konsekvensernes alvor, men som, hvis den var blevet elimineret, ikke ville have forhindret tildragelsen

                        3)

                        »systemisk faktor«: enhver årsagsfaktor eller medvirkende faktor af organisatorisk, ledelsesmæssig, samfundsmæssig eller lovgivningsmæssig art, der sandsynligvis vil påvirke lignende og relaterede tildragelser i fremtiden, navnlig hvad angår de retlige rammebetingelser, udformningen og anvendelsen af sikkerhedsledelsessystemet, personalets kvalifikationer, procedurer og vedligeholdelse.

            Artikel 3
            Rapporteringsstruktur
            Undersøgelsesrapporterne udarbejdes i så vidt muligt omfang efter strukturen i bilag I til nærværende forordning, jf. dog bestemmelserne i artikel 20, og artikel 24, stk. 1 og 2, i direktiv (EU) 2016/798.
            Punkt 1, 5 og 6 i bilag I udfyldes også på et andet officielt EU-sprog. Oversættelsen bør foreligge senest tre måneder efter fremlæggelsen af rapporten.
            Rapporterne gøres tilgængelige for agenturet i et digitalt format, som gør det muligt for agenturet at tilgå rapporterne og at indeksere og analysere dem digitalt.

            Artikel 4
            Overgangsbestemmelse
            For så vidt angår ulykker og hændelser, hvor der i henhold til artikel 22, stk. 3, i direktiv (EU) 2016/798 allerede er truffet afgørelse om at iværksætte en undersøgelse, kan undersøgelsesorganet på tidspunktet for nærværende forordnings ikrafttræden beslutte, om det vil følge rapporteringsstrukturen som fastsat i bilag I eller strukturen i bilag V til Europa-Parlamentets og Rådets direktiv 2004/49/EF (4).

            Artikel 5
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. april 2020.

                  På Kommissionens vegne

               Ursula VON DER LEYEN

                  Formand

            (1)  EUT L 138 af 26.5.2016, s. 102.

            (2)  Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

            (3)  Kommissionens delegerede forordning (EU) 2018/762 af 8. marts 2018 om fastlæggelse af fælles sikkerhedsmetoder vedrørende krav til sikkerhedsledelsessystemer i henhold til Europa-Parlamentets og Rådets direktiv (EU) 2016/798 og om ophævelse af Kommissionens forordning (EU) nr. 1158/2010 og (EU) nr. 1169/2010 (EUT L 129 af 25.5.2018, s. 26).

            (4)  Europa-Parlamentets og Rådets direktiv 2004/49/EF af 29. april 2004 om jernbanesikkerhed i EU og om ændring af Rådets direktiv 95/18/EF om udstedelse af licenser til jernbanevirksomheder og direktiv 2001/14/EF om tildeling af jernbaneinfrastrukturkapacitet og opkrævning af afgifter for brug af jernbaneinfrastruktur samt sikkerhedscertificering (»jernbanesikkerhedsdirektivet«) (EFT L 164 af 30.4.2004, s. 44).

            BILAG
            Struktur for rapporteringen
            Ifølge artikel 24, stk. 1, i direktiv (EU) 2016/798 skal rapporter om ulykker og hændelser følge den struktur, der hermed fastsættes, så tæt som muligt, og være tilpasset ulykkens eller hændelsens karakter og alvor. Når der foreligger relevante oplysninger, gælder dette i princippet input til samtlige afsnit (1-6) og underafsnit. Hvis der ikke foreligger relevante oplysninger, eller hvis omstændighederne i forbindelse med tildragelsen ikke kræver det, skal erklæringen »ikke relevant« anføres under de pågældende afsnit eller underafsnit, så det fremgår, at de anses for ikke at være relevante i forbindelse med denne undersøgelse. Erklæringen kan gives samlet for et helt afsnit eller underafsnit, enten i starten eller slutningen af det pågældende afsnit eller underafsnit.
            1.   Resumé

            Resuméet er en integrerende del af rapporten og skal give sig selv, så det kan læses uden anden kontekst.
            Det skal indeholde en oversigt over tildragelsens grundlæggende faktorer: en kort beskrivelse af ulykken eller hændelsen, hvor, hvornår og hvordan den skete, samt en konklusion vedrørende årsager og konsekvenser. Resuméet skal dække samtlige faktorer (årsagsfaktorer, medvirkende faktorer og/eller systemiske faktorer), der er konstateret i forbindelse med undersøgelsen. Hvis det er relevant, skal resuméet indeholde en liste over sikkerhedsanbefalinger og deres adressater.
            2.   Undersøgelse og kontekst

            I denne del af rapporten beskrives undersøgelsens målsætninger og kontekst. Der nævnes eventuelle faktorer såsom forsinkelser, som kan have en skadelig virkning på eller på anden måde påvirke undersøgelsen eller dens konklusioner.

                        1.

                        Afgørelsen om at iværksætte en undersøgelse:

                        2.

                        Motivationen for afgørelsen om at iværksætte en undersøgelse, f.eks. henvisning til artikel 20, stk. 1 (alvorlig ulykke) eller artikel 20, stk. 2, litra a)-d):

                        3.

                        Undersøgelsens omfang og begrænsninger, herunder en begrundelse herfor, såvel som en forklaring på eventuelle forsinkelser, der betragtes som en risiko, eller andre virkninger for undersøgelsen eller dens konklusioner:

                           Mere præcise oplysninger om omfang og begrænsninger kan anføres i punkt 4.

                        4.

                        En aggregeret beskrivelse af de tekniske kvalifikationer og funktioner hos de personer, der er en del af undersøgelsesholdet. Det inkluderer de personer, som tilhører andre undersøgelsesorganer eller involverede eksterne parter, såvel som dokumentation for deres uafhængighed af de parter, der er involveret i tildragelsen:

                           Hvis personer eller enheder er blevet lovet anonymitet, præciseres dette.

                        5.

                        En beskrivelse af den kommunikation med og høring af personer eller enheder involveret i tildragelsen, som har fundet sted i løbet af undersøgelsen og i forbindelse med de fremlagte oplysninger:

                           Hvis personer eller enheder er blevet lovet anonymitet, præciseres dette.

                        6.

                        En beskrivelse af graden af det samarbejde, de involverede enheder har udvist:

                           Hvis personer eller enheder er blevet lovet anonymitet, præciseres dette.

                        7.

                        En beskrivelse af de undersøgelsesmetoder og -teknikker samt de analysemetoder, der er anvendt til at fastslå de faktiske omstændigheder og resultaterne i rapporten. Omstændighederne skal som minimum omfatte:

                                    —

                                    begivenheder og forhold, der ledte op til tildragelsen

                                    —

                                    forudgående hændelser, som førte til ovenstående

                                    —

                                    instrukser, obligatoriske procedurer, feedbackmekanismer og/eller kontrolmekanismer, som førte til tildragelsen eller på anden vis spillede en rolle herfor.

                           F.eks. interviews, adgang til dokumentation og registreringer i driftssystemet

                        8.

                        En beskrivelse af de vanskeligheder og særlige udfordringer, der opstod i løbet af undersøgelsen.

                        9.

                        Enhver interaktion med de strafferetlige myndigheder, hvis det er relevant.

                        10.

                        Eventuelt alle andre oplysninger, der er relevante for undersøgelsen.

                  3.   Beskrivelse af tildragelsen

            Denne del af rapporten skal indeholde en detaljeret beskrivelse af tildragelsen, baseret på de oplysninger, der er indsamlet i forbindelse med undersøgelsen.
            a)   Tildragelsen og baggrundsinformation:

                        1.

                        Beskrivelse af typen af tildragelse:

                        2.

                        Dato, nøjagtigt tidspunkt og sted for tildragelsen:

                        3.

                        Beskrivelse af stedet for tildragelsen, herunder vejrforhold og geografiske forhold på tidspunktet for tildragelsen, og hvorvidt der blev udført arbejder på eller i nærheden af stedet:

                        4.

                        Dødsfald, tilskadekomne og materielle skader:

                                    —

                                    passagerer, ansatte eller kontrahenter, brugere af jernbaneoverkørsler, uvedkommende, andre personer på en perron, andre personer uden for en perron

                                    —

                                    gods, bagage og andre genstande

                                    —

                                    rullende materiel, infrastruktur og miljø.

                           Hvis personer eller enheder er blevet lovet anonymitet, præciseres dette.

                        5.

                        Beskrivelse af andre konsekvenser, herunder tildragelsens virkninger for de involverede aktørers almindelige aktiviteter:

                        6.

                        Identificering af personer, deres funktioner, og af de involverede enheder, herunder mulige grænseflader med kontrahenter og/eller andre relevante parter:

                           Hvis personer eller enheder er blevet lovet anonymitet, præciseres dette.

                        7.

                        Beskrivelse af og identifikatorer på tog og deres sammensætning, herunder det involverede rullende materiel, og deres registreringsnumre:

                        8.

                        Beskrivelse af de relevante dele af infrastrukturen og signalsystemet — sportype, sporskifte, sikringsanlæg, signaler, automatisk togstop:

                        9.

                        Andre oplysninger, der er relevante for beskrivelsen af tildragelsen, og baggrundsoplysninger:

                  b)   Faktuel beskrivelse af begivenhederne:

                        1.

                        Den direkte kæde af begivenheder, som førte til tildragelsen, herunder:

                                    —

                                    de involverede personers handlinger

                                    —

                                    det rullende materiels og de tekniske anlægs funktionsdygtighed

                                    —

                                    driftssystemets funktion

                           F.eks. togturens startsted, arbejdsdagens begyndelse for det involverede personale

                           F.eks. foranstaltninger truffet af personalet for så vidt angår trafikkontrol og signalering, udveksling af mundtlige beskeder og skriftlige ordrer i forbindelse med tildragelsen

                           F.eks. signal- og styringskontrolsystem, infrastruktur, kommunikationsudstyr, rullende materiel, vedligeholdelse osv.

                        2.

                        Kæden af begivenheder fra tildragelsen indtil afslutningen af redningstjenesternes indsats, herunder:

                                    —

                                    foranstaltninger, der er truffet for at beskytte og sikre tildragelsesstedet

                                    —

                                    rednings- og beredskabstjenesternes indsats

                           F.eks. udløsning af jernbaneberedskabsplanen, udløsning af beredskabsplanen for de offentlige beredskabstjenester, politi- og lægetjenester og kæden af begivenheder

                  4.   Analyse af tildragelsen, hvis det er relevant i forhold til de individuelle medvirkende faktorer

            Denne del af rapporten skal indeholde en analyse af de fastslåede kendsgerninger og resultater (operatørernes, det rullende materiels og/eller de tekniske installationers præstationer), som har forårsaget tildragelsen. Analysen skal føre til indkredsning af de sikkerhedskritiske faktorer, som har medført eller på anden måde bidraget til tildragelsen, herunder de kendsgerninger, der identificeres som værende gået forud. En ulykke eller hændelse kan være forårsaget af årsagsfaktorer, systemiske og medvirkende faktorer, som er lige vigtige og bør tages i betragtning i en undersøgelse.
            Analysen kan udvides til at omfatte de vilkår, feedbackmekanismer og/eller kontrolmekanismer i hele jernbanesystemet, der er blevet identificeret som havende aktiv indflydelse på udviklingen af lignende tildragelser. Dette kan omfatte funktionen af de involverede parters sikkerhedsledelsessystemer og lovgivningsmæssige aktiviteter, som dækker certificering og tilsyn.
            Nedenstående emner skal dækkes for hver af de indkredsede hændelser eller faktorer (årsagsfaktorer eller medvirkende faktorer), der forekommer at være kritiske for sikkerheden, i overensstemmelse med den fleksibilitet, strukturen giver (se ovenfor).
            a)   Roller og ansvarsopgaver

            Med forbehold af artikel 20, stk. 4, i direktiv (EU) 2016/798 skal denne del af rapporten føre til identifikation og analyse af roller og ansvarsopgaver for individuelle personer og enheder, herunder, om nødvendigt, det relevante personale (og deres definerede opgaver og funktioner), der er identificeret som værende involveret i tildragelsen på sikkerhedskritisk vis, eller enhver aktivitet, der har ført til tildragelsen.

                        1.

                        Jernbanevirksomheder og/eller infrastrukturforvaltere:

                           Hvis personer eller enheder er blevet lovet anonymitet, præciseres dette.

                        2.

                        Enhed/enheder med ansvar for vedligeholdelse, værksteder og/eller andre vedligeholdelsesvirksomheder:

                           Hvis personer eller enheder er blevet lovet anonymitet, præciseres dette.

                        3.

                        Producenter af rullende materiel og andre leverandører af jernbaneprodukter:

                           Hvis personer eller enheder er blevet lovet anonymitet, præciseres dette.

                        4.

                        Nationale sikkerhedsmyndigheder og/eller Den Europæiske Unions Jernbaneagentur:

                           Hvis personer eller enheder er blevet lovet anonymitet, præciseres dette.

                        5.

                        Bemyndigede organer, udpegede organer og/eller risikovurderingsorganer:

                           Hvis personer eller enheder er blevet lovet anonymitet, præciseres dette.

                        6.

                        Certificeringsorganer for enheder med ansvaret for vedligeholdelsen som omhandlet under kapitel 2:

                           Hvis personer eller enheder er blevet lovet anonymitet, præciseres dette.

                        7.

                        Enhver anden person eller enhed, der er relevant for tildragelsen, uanset om personen eller enheden er registreret i et af de relevante sikkerhedsstyringssystemer eller ej eller nævnt i et register eller en relevant retlig ramme:

                           Hvis personer eller enheder er blevet lovet anonymitet, præciseres dette.

                           F.eks. ihændehavere af køretøjer, leverandører til terminaler, læssere eller opfyldere

                  b)   Rullende materiel og tekniske anlæg

            Årsagsfaktorer i forbindelse med eller konsekvenser af en tildragelse, der er blevet identificeret som værende relateret til det rullende materiels eller de tekniske anlægs tilstand, herunder mulige medvirkende faktorer relateret til aktiviteter og beslutninger, f.eks.:

                        1.

                        Hænger sammen med udformning af det rullende materiel, jernbaneinfrastrukturen eller de tekniske installationer:

                        2.

                        Stammer fra installation og ibrugtagning af det rullende materiel, jernbaneinfrastrukturen eller de tekniske installationer:

                        3.

                        Ligger hos producenterne eller andre leverandører af jernbaneprodukter:

                        4.

                        Stammer fra vedligeholdelse og/eller ændring af det rullende materiel eller de tekniske installationer:

                        5.

                        Ligger hos enheden med ansvar for vedligeholdelse, værkstederne og andre vedligeholdelsesvirksomheder:

                        6.

                        Andre faktorer eller konsekvenser, der er relevante for undersøgelsen:

                  c)   Menneskelige faktorer

            Hvis årsagsfaktorerne eller de medvirkende faktorer til eller konsekvenserne af en tildragelse er relateret til menneskelige aktiviteter, skal der lægges vægt på særlige omstændigheder og måden, hvorpå rutineaktiviteter udføres af personalet under normal drift, og de menneskelige og organisatoriske faktorer, som kan påvirke aktiviteter og/eller beslutninger, herunder:

                        1.

                        Menneskelige og individuelle karakteristika:

                                    a)

                                    uddannelse og udvikling, herunder færdigheder og erfaring

                                    b)

                                    helbredsmæssige og personlige forhold af betydning for tildragelsen, herunder fysisk eller psykisk stress

                                    c)

                                    træthed

                                    d)

                                    motivation og holdning.

                        2.

                        Jobfaktorer

                                    a)

                                    opgavens art

                                    b)

                                    udformningen af udstyr af betydning for grænsefladen menneske-maskine

                                    c)

                                    kommunikationsmidler

                                    d)

                                    praksis og processer

                                    e)

                                    driftsregulativer, lokale instrukser, personalevedtægter, vedligeholdelsesforskrifter og gældende standarder

                                    f)

                                    det involverede personales arbejdstid

                                    g)

                                    risikostyringspraksisser

                                    h)

                                    kontekst, maskineri, udstyr og instruktioner, som former arbejdsgange.

                        3.

                        Organisatoriske faktorer og opgaver:

                                    a)

                                    personaleplanlægning og arbejdsbyrde

                                    b)

                                    kommunikation, information og teamwork

                                    c)

                                    rekruttering og udvælgelse, ressourcer

                                    d)

                                    resultatstyring og -overvågning

                                    e)

                                    kompensation (aflønning)

                                    f)

                                    lederskab, ledelsesspørgsmål

                                    g)

                                    organisationskultur

                                    h)

                                    juridiske spørgsmål (herunder relevante EU-regler og nationale regler og bestemmelser)

                                    i)

                                    lovgivningsbetingelserne og anvendelsen af sikkerhedsledelsessystemet.

                        4.

                        Miljømæssige faktorer:

                                    a)

                                    arbejdsvilkår (støj, belysning, vibrationer etc.)

                                    b)

                                    vejrforhold og geografiske forhold

                                    c)

                                    arbejder udført på eller i nærheden af ulykkesstedet.

                        5.

                        Andre faktorer, der er relevante for undersøgelsen af ovenstående punkt 1, 2, 3 og 4:

                  d)   Feedback- og kontrolmekanismer, herunder risiko- og sikkerhedsstyring såvel som overvågningsprocesser

                        1.

                        De relevante retlige rammebetingelser:

                        2.

                        Processerne og metoderne for samt indholdet og resultaterne af den risikovurdering og de overvågningsaktiviteter, som de involverede aktører har foretaget: jernbanevirksomheder, infrastrukturforvaltere, enheder med ansvar for vedligeholdelse, værksteder, andre leverandører af vedligeholdelse, producenter og alle andre aktører, og de uafhængige sikkerhedsvurderingsrapporter som omhandlet i artikel 6 i gennemførelsesforordning (EU) nr. 402/2013 (1):

                        3.

                        Sikkerhedsstyringssystemet for den eller de involverede jernbanevirksomheder og infrastrukturforvaltere, herunder de grundlæggende elementer som fastsat i artikel 9, stk. 3, i direktiv (EU) 2016/798 og andre EU-gennemførelsesretsakter:

                        4.

                        Forvaltningssystemet for den eller de enheder, der har ansvaret for vedligeholdelse og værksteder, herunder de funktioner som fastsat i artikel 14, stk. 3, og bilag III i direktiv (EU) 2016/798 og alle efterfølgende gennemførelsesretsakter:

                        5.

                        Resultaterne af det tilsyn, som er foretaget af de nationale sikkerhedsmyndigheder i overensstemmelse med artikel 17 i direktiv (EU) 2016/798:

                        6.

                        Tilladelser, certifikater og vurderingsrapporter udstedt af jernbaneagenturet, nationale sikkerhedsmyndigheder eller andre overensstemmelsesvurderingsorganer:

                                    —

                                    Sikkerhedscertifikater/sikkerhedsgodkendelser for den eller de involverede infrastrukturforvaltere og jernbanevirksomheder

                                    —

                                    Tilladelser til ibrugtagning af faste installationer og tilladelser til at bringe køretøjer i omsætning

                                    —

                                    Enhed med ansvar for vedligeholdelse og vedligeholdelsesværksteder (herunder certificering)

                        7.

                        Andre systemiske faktorer:

                  e)   Tidligere tildragelser af lignende karakter, hvis det er relevant

            5.   Konklusioner

            Konklusionerne skal indeholde:

                        a)

                           Resumé af analysen af og konklusionerne vedrørende tildragelsens årsager

                        Konklusionerne skal sammenfatte årsagsfaktorerne og de medvirkende faktorer til tildragelsen, herunder både de umiddelbare og mere systemiske faktorer såvel som manglende eller utilstrækkelige sikkerhedsforanstaltninger, hvortil der anbefales kompenserende foranstaltninger. Resuméet skal desuden omhandle de involverede organisationers kapacitet til at håndtere problemet via deres sikkerhedsledelsessystemer med henblik på at forebygge fremtidige ulykker og hændelser.

                        b)

                           Foranstaltninger truffet efter tildragelsen

                        c)

                           Yderligere bemærkninger

                        Sikkerhedsproblemer, der konstateres i forbindelse med undersøgelsen, men som ikke er relevante for konklusionerne vedrørende tildragelsens årsager og konsekvenser.

                  6.   Sikkerhedsanbefalinger

            Hvis det er relevant, skal der i denne del af rapporten udstedes sikkerhedsanbefalinger med det ene formål at forhindre lignende tildragelser i fremtiden.
            Hvis der ikke er nogen sikkerhedsanbefalinger, kræver det en forklaring.
            Sikkerhedsanbefalingerne skal være baseret på faktiske omstændigheder og yderligere bemærkninger såvel som på en analyse heraf, der fører til konklusioner om sikkerhedsrelevante årsager til og konsekvenser af tildragelsen.
            Der kan også udstedes sikkerhedsanbefalinger vedrørende de yderligere bemærkninger om problemer, der ikke er årsag eller medvirkende til tildragelsen.

               (1)  Kommissionens gennemførelsesforordning (EU) nr. 402/2013 af 30. april 2013 om den fælles sikkerhedsmetode til risikoevaluering og -vurdering og ophævelse af forordning (EF) nr. 352/2009 (EUT L 121 af 3.5.2013, s. 8).


title: Kommissionens gennemførelsesforordning (EU) 2020/573 af 24. april 2020 om fastsættelse af importtolden for korn gældende fra den 27. april 2020

text:
                  27.4.2020

                  DA

                  Den Europæiske Unions Tidende

                  L 132/19

         KOMMISSIONENS GENNEMFØRELSESFORORDNING (EU) 2020/573
         af 24. april 2020
         om fastsættelse af importtolden for korn gældende fra den 27. april 2020
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, og
         ud fra følgende betragtninger:

                     (1)

                     Ifølge artikel 1, stk. 1, i Kommissionens forordning (EU) nr. 642/2010 (2) er importtolden for produkter henhørende under KN-kode 1001 11 00, 1001 19 00, ex 1001 91 20 [blød hvede, til udsæd], ex 1001 99 00 [blød hvede af høj kvalitet, undtagen til udsæd], 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

                     (2)

                     Ifølge artikel 1, stk. 2, i forordning (EU) nr. 642/2010 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

                     (3)

                     Ifølge artikel 2, stk. 1, i forordning (EU) nr. 642/2010 er den pris, der skal anvendes ved beregning af importtolden for de produkter, der er omhandlet i artikel 1, stk. 1, i nævnte forordning, den daglige repræsentative cif-importpris fastlagt efter metoden i nævnte forordnings artikel 5.

                     (4)

                     Importtolden for produkter med oprindelse i Canada og henhørende under KN-kode 1001 11 00, 1001 19 00, ex 1001 99 00 [blød hvede af høj kvalitet, undtagen til udsæd], 1002 10 00 og 1002 90 00 beregnes fra den 21. september 2017 i henhold til artikel 2, stk. 5, i forordning (EU) nr. 642/2010.

                     (5)

                     Importtolden bør fastsættes for perioden fra den 27. april 2020 og gælde, indtil en ny importtold træder i kraft.

                     (6)

                     Denne forordning bør træde i kraft på dagen for offentliggørelsen, jf. artikel 2, stk. 2, i forordning (EU) nr. 642/2010 —

               VEDTAGET DENNE FORORDNING:

            Artikel 1
            Med virkning fra den 27. april 2020 er importtolden for korn som omhandlet i artikel 1, stk. 1, i forordning (EU) nr. 642/2010 fastsat i bilag I til nærværende forordning på grundlag af elementerne i bilag II.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. april 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).

            BILAG I
            Importtold for produkter omhandlet i artikel 1, stk. 1, i forordning (EU) nr. 642/2010 gældende fra den 27. april 2020

                        KN-kode

                        Varebeskrivelse

                        Importtold  (1)
                            (2)

                        (EUR/ton)

                        1001 11 00

                        HÅRD HVEDE, til udsæd

                        0,00

                        1001 19 00

                        HÅRD HVEDE af høj kvalitet, undtagen til udsæd

                        0,00

                        af mellemkvalitet, undtagen til udsæd

                        0,00

                        af lav kvalitet, undtagen til udsæd

                        0,00

                        Ex10019120

                        BLØD HVEDE, til udsæd

                        0,00

                        Ex10019900

                        BLØD HVEDE af høj kvalitet, undtagen til udsæd

                        0,00

                        1002 10 00

                        RUG, til udsæd

                        5,27

                        1002 90 00

                        RUG, undtagen til udsæd

                        5,27

                        1005 10 90

                        MAJS til udsæd, undtagen hybridmajs

                        5,27

                        1005 90 00

                        MAJS, undtagen til udsæd  (3)

                        5,27

                        1007 10 90

                        SORGHUM, undtagen hybridsorghum til udsæd

                        5,27

                        1007 90 00

                        SORGHUM, undtagen til udsæd

                        5,27

               (1)  Importøren kan i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                        —

                        3 EUR/ton, hvis lossehavnen befinder sig ved Middelhavet (på den anden side af Gibraltarstrædet) eller ved Sortehavet, og hvis varen ankommer til EU over Atlanterhavet eller via Suezkanalen

                        —

                        2 EUR/ton, hvis lossehavnen befinder sig i Danmark, Estland, Irland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst, og hvis varen ankommer til EU fra Atlanterhavet.

               (2)  Importtolden for produkter med oprindelse i Canada og henhørende under KN-kode 1001 11 00, 1001 19 00, ex 1001 99 00 [blød hvede af høj kvalitet, undtagen til udsæd], 1002 10 00 og 1002 90 00 beregnes i henhold til artikel 2, stk. 5, i forordning (EU) nr. 642/2010.

               (3)  Importøren kan opnå en fast nedsættelse på 24 EUR/t, når betingelserne i artikel 3 i forordning (EU) nr. 642/2010 opfyldes.

            BILAG II
            Elementer til beregning af tolden, jf. bilag I

               1.
               Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                           (EUR/ton)

                           Blød hvede  (1)

                           Majs

                           Børs

                           Minneapolis

                           Chicago

                           Notering

                           187,231

                           116,272

                           Præmie for Golfen

                           -

                           23,784

                           Præmie for De Store Søer

                           40,454

                           -

               2.
               Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                           Fragtomkostninger: Mexicanske Golf–Rotterdam

                           11,705

                           Fragtomkostninger: De Store Søer–Rotterdam

                           38,841

               (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010)


title: Kommissionens gennemførelsesforordning (EU) 2020/615 af 4. maj 2020 om fastsættelse af importtolden for korn gældende fra den 5. maj 2020

text:
                  5.5.2020

                  DA

                  Den Europæiske Unions Tidende

                  LI 141/1

         KOMMISSIONENS GENNEMFØRELSESFORORDNING (EU) 2020/615
         af 4. maj 2020
         om fastsættelse af importtolden for korn gældende fra den 5. maj 2020
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, og
         ud fra følgende betragtninger:

                     (1)

                     Ifølge artikel 1, stk. 1, i Kommissionens forordning (EU) nr. 642/2010 (2) er importtolden for produkter henhørende under KN-kode 1001 11 00, 1001 19 00, ex 1001 91 20 [blød hvede, til udsæd], ex 1001 99 00 [blød hvede af høj kvalitet, undtagen til udsæd], 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

                     (2)

                     Ifølge artikel 1, stk. 2, i forordning (EU) nr. 642/2010 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

                     (3)

                     Ifølge artikel 2, stk. 1, i forordning (EU) nr. 642/2010 er den pris, der skal anvendes ved beregning af importtolden for de produkter, der er omhandlet i artikel 1, stk. 1, i nævnte forordning, den daglige repræsentative cif-importpris fastlagt efter metoden i nævnte forordnings artikel 5.

                     (4)

                     Importtolden for produkter med oprindelse i Canada og henhørende under KN-kode 1001 11 00, 1001 19 00, ex 1001 99 00 [blød hvede af høj kvalitet, undtagen til udsæd], 1002 10 00 og 1002 90 00 beregnes fra den 21. september 2017 i henhold til artikel 2, stk. 5, i forordning (EU) nr. 642/2010.

                     (5)

                     Importtolden bør fastsættes for perioden fra den 5. maj 2020 og gælde, indtil en ny importtold træder i kraft.

                     (6)

                     Denne forordning bør træde i kraft på dagen for offentliggørelsen, jf. artikel 2, stk. 2, i forordning (EU) nr. 642/2010 —

               VEDTAGET DENNE FORORDNING:

            Artikel 1
            Med virkning fra den 5. maj 2020 er importtolden for korn som omhandlet i artikel 1, stk. 1, i forordning (EU) nr. 642/2010 fastsat i bilag I til nærværende forordning på grundlag af elementerne i bilag II.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. maj 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).

            BILAG I

               Importtold for produkter omhandlet i artikel 1, stk. 1, i forordning (EU) nr. 642/2010 gældende fra den 5. maj 2020

                        KN-kode

                        Varebeskrivelse

                        Importtold  (1)
                            (2)

                        (EUR/ton)

                        1001 11 00

                        Hård hvede, til udsæd

                        0,00

                        1001 19 00

                        Hård hvede af høj kvalitet, undtagen til udsæd

                        0,00

                        Af mellemkvalitet, undtagen til udsæd

                        0,00

                        Af lav kvalitet, undtagen til udsæd

                        0,00

                        ex 1001 91 20

                        Blød hvede, til udsæd

                        0,00

                        ex 1001 99 00

                        Blød hvede af høj kvalitet, undtagen til udsæd

                        0,00

                        1002 10 00

                        Rug, til udsæd

                        10,40

                        1002 90 00

                        Rug, undtagen til udsæd

                        10,40

                        1005 10 90

                        Majs til udsæd, undtagen hybridmajs

                        10,40

                        1005 90 00

                        Majs, undtagen til udsæd  (3)

                        10,40

                        1007 10 90

                        Sorghum, undtagen hybridsorghum til udsæd

                        10,40

                        1007 90 00

                        Sorghum, undtagen til udsæd

                        10,40

               (1)  Importøren kan i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                        —

                        3 EUR/ton, hvis lossehavnen befinder sig ved Middelhavet (på den anden side af Gibraltarstrædet) eller ved Sortehavet, og hvis varen ankommer til EU over Atlanterhavet eller via Suezkanalen

                        —

                        2 EUR/ton, hvis lossehavnen befinder sig i Danmark, Estland, Irland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst, og hvis varen ankommer til EU fra Atlanterhavet.

               (2)  Importtolden for produkter med oprindelse i Canada og henhørende under KN-kode 1001 11 00, 1001 19 00, ex 1001 99 00 [blød hvede af høj kvalitet, undtagen til udsæd], 1002 10 00 og 1002 90 00 beregnes i henhold til artikel 2, stk. 5, i forordning (EU) nr. 642/2010.

               (3)  Importøren kan opnå en fast nedsættelse på 24 EUR/t, når betingelserne i artikel 3 i forordning (EU) nr. 642/2010 opfyldes.

            BILAG II

               Elementer til beregning af tolden, jf. bilag I

               1.
               Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                           (EUR/ton)

                           Blød hvede  (1)

                           Majs

                           Børs

                           Minneapolis

                           Chicago

                           Notering

                           184,185

                           113,614

                           Præmie for Golfen

                           —

                           21,584

                           Præmie for De Store Søer

                           41,446

                           —

               2.
               Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                           Fragtomkostninger: Mexicanske Golf-Rotterdam

                           11,434

                           Fragtomkostninger: De Store Søer-Rotterdam

                           37,737

               (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).


title: Kommissionens gennemførelsesforordning (EU) 2020/869 af 24. juni 2020 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne beflubutamid, benalaxyl, benthiavalicarb, bifenazat, boscalid, bromoxynil, captan, cyazofamid, dimethomorph, ethephon, etoxazol, famoxadon, fenamiphos, flumioxazin, fluoxastrobin, folpet, formetanat, metribuzin, milbemectin, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol og s-metolachlor (EØS-relevant tekst)

text:
                  25.6.2020

                  DA

                  Den Europæiske Unions Tidende

                  L 201/7

         KOMMISSIONENS GENNEMFØRELSESFORORDNING (EU) 2020/869
         af 24. juni 2020
         om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne beflubutamid, benalaxyl, benthiavalicarb, bifenazat, boscalid, bromoxynil, captan, cyazofamid, dimethomorph, ethephon, etoxazol, famoxadon, fenamiphos, flumioxazin, fluoxastrobin, folpet, formetanat, metribuzin, milbemectin, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol og s-metolachlor
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:

                     (1)

                     Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.

                     (2)

                     Ved Kommissionens gennemførelsesforordning (EU) 2019/707 (3) blev godkendelsesperioderne for aktivstofferne famoxadon og flumioxazin forlænget til den 30. juni 2020 og godkendelsesperioderne for aktivstofferne beflubutamid, benalaxyl, benthiavalicarb, bifenazat, boscalid, bromoxynil, captan, cyazofamid, dimethomorph, ethephon, etoxazol, fenamiphos, fluoxastrobin, folpet, formetanat, metribuzin, milbemectin, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol og s-metolachlor forlænget til den 31. juli 2020.

                     (3)

                     Der er i overensstemmelse med Kommissionens gennemførelsesforordning (EU) nr. 844/2012 indgivet ansøgninger om fornyelse af godkendelsen af disse stoffer (4).

                     (4)

                     Da vurderingen af alle disse stoffer er blevet forsinket af årsager, som ansøgerne ikke har indflydelse på, kan godkendelserne af de pågældende aktivstoffer forventes at udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.

                     (5)

                     Det er desuden nødvendigt at forlænge godkendelsesperioden for aktivstofferne boscalid, captan, dimethomorph, ethephon, folpet, formetanat, milbemectin, phenmedipham, phosmet, pirimiphos-methyl og propamocarb for at give den nødvendige tid til at foretage vurderingen af hormonforstyrrende egenskaber i overensstemmelse med proceduren i artikel 13 og 14 i gennemførelsesforordning (EU) nr. 844/2012.

                     (6)

                     I tilfælde, hvor en forordning skal vedtages, hvis godkendelsen af et i nærværende forordnings bilag omhandlet aktivstof ikke fornyes, fordi godkendelseskriterierne ikke er opfyldt, bør udløbsdatoen fastsættes til den dato, der var gældende inden nærværende forordning blev vedtaget eller datoen for ikrafttrædelsen af den forordning, hvorved godkendelsen af aktivstoffet ikke fornyes. Hvis der skal vedtages en forordning, hvorved godkendelsen af et i nærværende forordnings bilag omhandlet aktivstof fornyes, bør afhængigt af omstændighederne den tidligst mulige anvendelsesdato fastsættes.

                     (7)

                     Under hensyntagen til at godkendelserne af aktivstofferne udløber den 30. juni 2020, bør denne forordning træde i kraft snarest muligt.

                     (8)

                     Gennemførelsesforordning (EU) nr. 540/2011 bør derfor ændres.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (3)  Kommissionens gennemførelsesforordning (EU) 2019/707 af 7. maj 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne alpha-cypermethrin, beflubutamid, benalaxyl, benthiavalicarb, bifenazat, boscalid, bromoxynil, captan, cyazofamid, desmedipham, dimethoat, dimethomorph, diuron, ethephon, etoxazol, famoxadon, fenamiphos, flumioxazin, fluoxastrobin, folpet, foramsulfuron, formetanat, metalaxyl-m, methiocarb, metribuzin, milbemectin, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol, s-metolachlor og tebuconazol (EUT L 120 af 8.5.2019, s. 16).

            (4)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            BILAG
            I del A i bilaget til gennemførelsesforordning (EU) nr. 540/2011 foretages følgende ændringer:

                        1)

                        I sjette kolonne, »Udløbsdato for stoffets godkendelse«, i række 35 (vedrørende famoxadon) ændres datoen til »30. juni 2021«.

                        2)

                        I sjette kolonne, »Udløbsdato for stoffets godkendelse«, i række 39 (vedrørende flumioxazin) ændres datoen til »30. juni 2021«.

                        3)

                        I sjette kolonne, »Udløbsdato for stoffets godkendelse«, i række 46 (vedrørende cyazofamid) ændres datoen til »31. juli 2021«.

                        4)

                        I sjette kolonne, »Udløbsdato for stoffets godkendelse«, i række 84 (vedrørende benalaxyl) ændres datoen til »31. juli 2021«.

                        5)

                        I sjette kolonne, »Udløbsdato for stoffets godkendelse«, i række 85 (vedrørende bromoxynil) ændres datoen til »31. juli 2021«.

                        6)

                        I sjette kolonne, »Udløbsdato for stoffets godkendelse«, i række 88 (vedrørende phenmedipham) ændres datoen til »31. juli 2021«.

                        7)

                        I sjette kolonne, »Udløbsdato for stoffets godkendelse«, i række 97 (vedrørende s-metolachlor) ændres datoen til »31. juli 2021«.

                        8)

                        I sjette kolonne, »Udløbsdato for stoffets godkendelse«, i række 99 (vedrørende etoxazol) ændres datoen til »31. juli 2021«.

                        9)

                        I sjette kolonne, »Udløbsdato for stoffets godkendelse«, i række 109 (vedrørende bifenazat) ændres datoen til »31. juli 2021«.

                        10)

                        I sjette kolonne, »Udløbsdato for stoffets godkendelse«, i række 110 (vedrørende milbemectin) ændres datoen til »31. juli 2021«.

                        11)

                        I sjette kolonne, »Udløbsdato for stoffets godkendelse«, i række 141 (vedrørende fenamiphos) ændres datoen til »31. juli 2021«.

                        12)

                        I sjette kolonne, »Udløbsdato for stoffets godkendelse«, i række 142 (vedrørende ethephon) ændres datoen til »31. juli 2021«.

                        13)

                        I sjette kolonne, »Udløbsdato for stoffets godkendelse«, i række 145 (vedrørende captan) ændres datoen til »31. juli 2021«.

                        14)

                        I sjette kolonne, »Udløbsdato for stoffets godkendelse«, i række 146 (vedrørende folpet) ændres datoen til »31. juli 2021«.

                        15)

                        I sjette kolonne, »Udløbsdato for stoffets godkendelse«, i række 147 (vedrørende formetanat) ændres datoen til »31. juli 2021«.

                        16)

                        I sjette kolonne, »Udløbsdato for stoffets godkendelse«, i række 150 (vedrørende dimethomorph) ændres datoen til »31. juli 2021«.

                        17)

                        I sjette kolonne, »Udløbsdato for stoffets godkendelse«, i række 152 (vedrørende metribuzin) ændres datoen til »31. juli 2021«.

                        18)

                        I sjette kolonne, »Udløbsdato for stoffets godkendelse«, i række 153 (vedrørende phosmet) ændres datoen til »31. juli 2021«.

                        19)

                        I sjette kolonne, »Udløbsdato for stoffets godkendelse«, i række 154 (vedrørende propamocarb) ændres datoen til »31. juli 2021«.

                        20)

                        I sjette kolonne, »Udløbsdato for stoffets godkendelse« i række 156 (vedrørende pirimiphos-methyl) ændres datoen til »31. juli 2021«.

                        21)

                        I sjette kolonne, »Udløbsdato for stoffets godkendelse«, i række 158 (vedrørende beflubutamid) ændres datoen til »31. juli 2021«.

                        22)

                        I sjette kolonne, »Udløbsdato for stoffets godkendelse«, i række 163 (vedrørende benthiavalicarb) ændres datoen til »31. juli 2021«.

                        23)

                        I sjette kolonne, »Udløbsdato for stoffets godkendelse«, i række 164 (vedrørende boscalid) ændres datoen til »31. juli 2021«.

                        24)

                        I sjette kolonne, »Udløbsdato for stoffets godkendelse«, i række 166 (vedrørende fluoxastrobin) ændres datoen til »31. juli 2021«.

                        25)

                        I sjette kolonne, »Udløbsdato for stoffets godkendelse«, i række 167 (vedrørende Paecilomyces lilacinus stamme 251) ændres datoen til »31. juli 2021«.

                        26)

                        I sjette kolonne, »Udløbsdato for stoffets godkendelse«, i række 168 (vedrørende prothioconazol) ændres datoen til »31. juli 2021«.


title: Kommissionens gennemførelsesforordning (EU) 2020/885 af 26. juni 2020 for så vidt angår foranstaltninger mod indslæbning og spredning i Unionen af Pseudomonas syringae pv. actinidiae Takikawa, Serizawa, Ichikawa, Tsuyumu & Goto

text:
                  29.6.2020

                  DA

                  Den Europæiske Unions Tidende

                  L 205/9

         KOMMISSIONENS GENNEMFØRELSESFORORDNING (EU) 2020/885
         af 26. juni 2020
         for så vidt angår foranstaltninger mod indslæbning og spredning i Unionen af Pseudomonas syringae pv. actinidiae Takikawa, Serizawa, Ichikawa, Tsuyumu & Goto
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og forordning (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 30, stk. 1, og
         ud fra følgende betragtninger:

                     (1)

                     Italien meddelte i 2011 Kommissionen, at en ny, aggressiv stamme af Pseudomonas syringae pv. actinidiae Takikawa, Serizawa, Ichikawa, Tsuyumu & Goto (»skadegøreren«), som forårsager bakteriekræft i kiwifrugter, forekom på Italiens område, og at landet har gennemført officielle foranstaltninger for at hindre yderligere indslæbning og spredning af skadegøreren på Italiens område. Af de foreliggende oplysninger fremgik det også, at denne aggressive stamme af skadegøreren forekom i et tredjeland, der eksporterer formeringsmateriale af kiwiplanter, herunder pollen, til Unionen. Oplysningerne er stadig relevante for Unionens område.

                     (2)

                     Derfor har Kommissionen vedtaget gennemførelsesafgørelse 2012/756/EU (2).

                     (3)

                     Gennemførelsesafgørelse 2012/756/EU blev erstattet af gennemførelsesafgørelse (EU) 2017/198 (3), der udløb den 31. marts 2020.

                     (4)

                     Skadegøreren er ikke opført som en EU-karantæneskadegører i bilag II, beskyttet zone-karantæneskadegører i bilag III eller reguleret ikkekarantæneskadegører i bilag IV til Kommissionens gennemførelsesforordning (EU) 2019/2072 (4).

                     (5)

                     Begrundelsen for vedtagelsen af gennemførelsesafgørelse (EU) 2017/198, herunder Kommissionens respektive foreløbige skadegørerrisikoanalyse, er fortsat gyldig. På grund af den aktuelle plantesundhedsmæssige risiko, som skadegøreren udgør, bør der indføres foranstaltninger vedrørende indførsel til Unionen af levende pollen og planter til plantning, bortset fra frø, af Actinidia Lindl. (»planterne«) fra tredjelande. Der bør ligeledes indføres foranstaltninger for flytning inden for Unionen af disse planter med oprindelse i Unionen. Foranstaltningerne bør være de samme som foranstaltningerne i gennemførelsesafgørelse (EU) 2017/198, da de har vist sig effektive med hensyn til at beskytte Unionens område mod skadegøreren.

                     (6)

                     Med henblik på at sikre en øget beskyttelse af Unionens område mod skadegøreren, bør planter, der indføres til Unionen, inspiceres nøje og, hvis det er relevant, testes for forekomst af skadegøreren på det grænsekontrolsted eller på det bestemmelseskontrolsted, der er fastsat i henhold til Kommissionens delegerede forordning (EU) 2019/2123 (5).

                     (7)

                     Gennemførelsesafgørelse (EU) 2017/198 bør ophæves og erstattes af nærværende forordning. Dette er nødvendigt for at tage hensyn til bestemmelserne i forordning (EU) 2016/2031 og gennemførelsesforordning (EU) 2019/2072, der har fundet anvendelse siden den 14. december 2019.

                     (8)

                     Denne forordning bør finde anvendelse hurtigst muligt for at erstatte gennemførelsesafgørelse (EU) 2017/198, som udløb den 31. marts 2020. Den bør træde i kraft på tredjedagen efter offentliggørelsen i Den Europæiske Unions Tidende.

                     (9)

                     Medlemsstaterne bør, hvis det er relevant, tilpasse deres lovgivning for at efterkomme denne forordning.

                     (10)

                     Denne forordning bør anvendes indtil den 31. december 2021, således at det er muligt at følge med i, hvordan situationen udvikler sig og fastlægge skadegørerens plantesundhedsmæssige status i forhold til Unionens område.

                     (11)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Genstand
            Ved denne forordning fastsættes foranstaltninger mod indslæbning og spredning i Unionen af Pseudomonas syringae pv. actinidiae Takikawa, Serizawa, Ichikawa, Tsuyumu & Goto (»skadegøreren«).

            Artikel 2

               Forbud mod
               Pseudomonas syringae
               pv.
               actinidiae
               Takikawa, Serizawa, Ichikawa, Tsuyumu & Goto

            Skadegøreren må ikke indslæbes, flyttes inden for eller opbevares, opformeres eller frigives på Unionens område.

            Artikel 3

               Indførsel af levende pollen og planter til plantning, bortset fra frø, af
               Actinidia
               Lindl. til Unionen

            Indførsel af levende pollen og planter til plantning, bortset fra frø, af Actinidia Lindl. til Unionen (»planterne«) med oprindelse i tredjelande må kun indføres til Unionen, hvis de opfylder kravene vedrørende indførsel i artikel 4, 5 og 6.

            Artikel 4
            Plantesundscertifikat
            Planter med oprindelse i tredjelande skal ledsages af et plantesundhedscertifikat, som i rubrikken »Tillægserklæring« indeholder oplysninger om, at en af følgende betingelser er opfyldt:

                        a)

                        Planterne er i hele deres levetid blevet dyrket i et land, hvor skadegøreren vides ikke at forekomme.

                        b)

                        Planterne er i hele deres levetid blevet dyrket i et skadegørerfrit område, der er fastlagt med hensyn til skadegøreren af den nationale plantebeskyttelsesmyndighed (NPPO) i oprindelseslandet i overensstemmelse med De Forenede Nationers Fødevare- og Landbrugsorganisations (FAO) internationale standard for plantesundhedsforanstaltninger (ISPM) nr. 4 (6). Navnet på det skadegørerfrie område angives i certifikatet i rubrikken »Oprindelsessted«.

                        c)

                        Planterne er produceret på et/en skadegørerfri(t) produktionssted/-lokalitet, der er fastlagt med hensyn til skadegøreren af NPPO i oprindelsesmedlemsstaten i overensstemmelse med FAO's ISPM nr. 10 (7). Planterne er dyrket i et system med en grad af isolering og beskyttelse mod det omgivende miljø, som effektivt holder skadegøreren ude. Planterne er på det/den pågældende sted/lokalitet blevet officielt inspiceret to gange på de mest hensigtsmæssige tidspunkter med henblik på at opdage symptomer på infektion i den sidste afsluttede vækstperiode forud for eksport og er fundet frie for skadegøreren.
                        Produktionsstedet eller -lokaliteten er omgivet af en zone med en radius på mindst 100 meter, hvor der er foretaget officielle inspektioner to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for eksport, og alle planter med symptomer på infektion, der er fundet under disse inspektioner, er straks blevet destrueret.

                        d)

                        Planterne er produceret på et skadegørerfrit produktionssted, der er fastlagt af NPPO med hensyn til skadegøreren i oprindelsesmedlemsstaten i overensstemmelse med FAO's ISPM nr. 10. Planterne er på dette sted blevet officielt inspiceret, og der er gennemført prøveudtagning og testning, to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for eksport og er fundet frie for skadegøreren.
                        Produktionsstedet er omgivet af en zone med en radius på 4 500 meter (»den omgivende zone«), hvor en af følgende betingelser er opfyldt:

                                    i)

                                    der er gennemført officiel inspektion, prøveudtagning og testning to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for eksporten. Skadegøreren er ikke fundet under den officielle inspektion, prøveudtagning og testning.

                                    ii)

                                    Alle planter inden for en radius af 500 m fra produktionsstedet er straks blevet destrueret.

                                    iii)

                                    Hver plante inden for en radius af 500 m fra det pågældende produktionssted er blevet regelmæssigt testet på de mest hensigtsmæssige tidspunkter med henblik på at opdage symptomer på infektion og fundet fri for skadegøreren.

                              I tilfælde af nr. ii) og iii) er alle planter i zonen inden for en afstand af 500-4  500 m fra produktionsstedet blevet destrueret eller testet i henhold til en prøveudtagningsmetode, der er i stand til med 99 % sikkerhed at bekræfte, at skadegørerens forekomst i planterne er under 0,1 %.

            Artikel 5
            Yderligere oplysninger, der skal medtages i plantesundscertifikatet
            Hvis der fremlægges oplysninger som omhandlet i artikel 4, litra c) eller d), skal certifikatet desuden indeholde den oplysning, at en af følgende betingelser er opfyldt:

                        a)

                        Planterne er tiltrukket direkte fra moderplanter, der er dyrket under betingelser, som opfylder kravene i artikel 4, litra a), b) eller c).

                        b)

                        Planterne er tiltrukket direkte fra moderplanter, der er underkastet forudgående individuel testning, som har bekræftet, at de er frie for skadegøreren.

                        c)

                        Planterne er blevet testet efter en prøveudtagningsmetode, der gør det muligt med 99 % sikkerhed at bekræfte, at forekomsten af skadegøreren i planterne er på under 0,1 %.

            Artikel 6
            Inspektion
            Planter, som indføres til Unionen ledsaget af et plantesundhedscertifikat, og som er i overensstemmelse med artikel 4 og 5, inspiceres nøje og testes, hvis det er relevant, for forekomst af skadegøreren på grænsekontrolstedet eller på et kontrolsted, som er fastlagt i henhold til Kommissionens delegerede forordning (EU) 2019/2123.

            Artikel 7
            Flytning af planter inden for Unionen
            Planter, som i en del af deres levetid har været holdt i Unionen, må kun flyttes inden for Unionen, hvis de opfylder de krav, der er fastsat i artikel 8 og 9.

            Artikel 8
            Udstedelse af plantepas og betingelser for flytning
            Planter, som i en del af deres levetid har været holdt i Unionen, og planter, som er indført til Unionen i henhold til artikel 3, må kun flyttes inden for Unionen, hvis de ledsages af et plantepas, der er udfærdiget, udstedt og anvendt i overensstemmelse med artikel 78-95 i forordning (EU) 2016/2031, og hvis de opfylder en af følgende betingelser:

                        a)

                        Planterne er i hele deres levetid blevet dyrket i en medlemsstat, hvor skadegøreren ikke vides at forekomme.

                        b)

                        Planterne er i hele deres levetid blevet dyrket i en beskyttet zone som angivet i bilag III til gennemførelsesforordning (EU) 2019/2072.

                        c)

                        Planterne er i hele deres levetid blevet dyrket i et skadegørerfrit område, der er fastlagt med hensyn til skadegøreren af en oprindelsesmedlemsstats kompetente myndighed i overensstemmelse med FAO's ISPM nr. 4.

                        d)

                        Planterne er produceret på et/en skadegørerfri(t) produktionssted/-lokalitet, der er fastlagt med hensyn til skadegøreren af det ansvarlige officielle organ i oprindelsesmedlemsstaten i overensstemmelse med FAO's ISPM nr. 10. Planterne er dyrket i et system med en grad af isolering og beskyttelse mod det omgivende miljø, som effektivt holder skadegøreren ude. Planterne er på det/den pågældende sted/lokalitet blevet officielt inspiceret to gange på de mest hensigtsmæssige tidspunkter med henblik på at opdage symptomer på infektion i den sidste afsluttede vækstperiode forud for flytningen og er fundet frie for skadegøreren.
                        Produktionsstedet eller -lokaliteten er omgivet af en zone med en radius på mindst 100 meter, hvor der er foretaget officiel inspektion to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for flytningen, og alle planter med symptomer på infektion, der er fundet under denne inspektion, er straks blevet destrueret.

                        e)

                        Planterne er produceret på et skadegørerfrit produktionssted, der er fastlagt med hensyn til skadegøreren af oprindelsesmedlemsstatens kompetente myndighed i overensstemmelse med FAO's ISPM nr. 10.
                        Planterne er på dette sted blevet officielt inspiceret, og der er foretaget prøveudtagning og testning, to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for flytningen og er fundet frie for skadegøreren.
                        Produktionsstedet er omgivet af en zone med en radius på 500 meter (»den omgivende zone«), hvor en af følgende betingelser er opfyldt:

                                    i)

                                    der er gennemført officiel inspektion, prøveudtagning og testning i hele den omgivende zone to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for flytningen. Skadegøreren er ikke fundet under den officielle inspektion, prøveudtagning og testning.

                                    ii)

                                    Alle planter i den omgivende zone er straks blevet destrueret.

                                    iii)

                                    Hver plante i den omgivende zone er blevet regelmæssigt testet på de mest hensigtsmæssige tidspunkter med henblik på at opdage symptomer på infektion og fundet fri for skadegøreren.

                              Den omgivende zone er omgivet af endnu en zone med en bredde på 4 000 meter, hvor en af følgende betingelser er opfyldt:

                                    i)

                                    Efter at der i hele den ekstra zone er gennemført officiel inspektion, prøveudtagning og testning to gange på de mest hensigtsmæssige tidspunkter med henblik på at opdage symptomer på infektion i den sidste, afsluttede vækstperiode forud for flytningen, er der gennemført udryddelsesforanstaltninger i alle tilfælde, hvor skadegøreren er blevet identificeret på planter. Disse foranstaltninger består i øjeblikkelig destruktion af de inficerede planter.

                                    ii)

                                    Alle planter i den ekstra zone er blevet destrueret.

                                    iii)

                                    Alle planter i den ekstra zone er blevet testet efter en prøveudtagningsmetode, der gør det muligt med 99 % sikkerhed at bekræfte, at forekomsten af skadegøreren i planterne er på under 0,1 %.

            Artikel 9
            Supplerende betingelser for flytning
            Hvis kravene i artikel 8, litra d) eller e), er opfyldt, skal planterne tillige opfylde et af følgende krav:

                        a)

                        Planterne er tiltrukket direkte fra moderplanter, der er dyrket under betingelserne i artikel 8, litra a), b), c) eller d).

                        b)

                        Planterne er tiltrukket direkte fra moderplanter, der er underkastet forudgående individuel testning, som har bekræftet, at de er frie for skadegøreren.

                        c)

                        Planterne er blevet testet efter en prøveudtagningsmetode, der gør det muligt med 99 % sikkerhed at bekræfte, at forekomsten af skadegøreren i planterne er på under 0,1 %.

            Artikel 10
            Overensstemmelse
            Medlemsstaterne ophæver eller ændrer de foranstaltninger, de allerede har truffet for at beskytte sig mod indslæbning og spredning af skadegøreren, for at bringe dem i overensstemmelse med denne forordning. De underretter straks Kommissionen om foranstaltningerne.

            Artikel 11
            Ikrafttræden og anvendelse
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes indtil den 31. december 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 317 af 23.11.2016, s. 4.

            (2)  Kommissionens gennemførelsesafgørelse 2012/756/EU af 5. december 2012 for så vidt angår foranstaltninger mod indslæbning og spredning i Unionen af Pseudomonas syringae pv. actinidiae Takikawa, Serizawa, Ichikawa, Tsuyumu & Goto (EUT L 335 af 7.12.2012, s. 49).

            (3)  Kommissionens gennemførelsesafgørelse (EU) 2017/198 af 2. februar 2017 for så vidt angår foranstaltninger mod indslæbning og spredning i Unionen af Pseudomonas syringae pv. actinidiae Takikawa, Serizawa, Ichikawa, Tsuyumu & Goto (EUT L 31 af 4.2.2017, s. 29).

            (4)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).

            (5)  Kommissionens Delegerede Forordning (EU) 2019/2123 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for, i hvilke tilfælde og på hvilke betingelser der kan foretages identitetskontrol og fysisk kontrol af visse varer på kontrolsteder og dokumentkontrol kan foretages i en vis afstand fra grænsekontrolsteder (EUT L 321 af 12.12.2019, s. 64).

            (6)  Requirements for the establishment of pest free areas. ISPM No.4 (1995), Rom, IPPC, FAO 2016.

            (7)  Krav vedrørende fastlæggelse af skadegørerfrie produktionssteder/-lokaliteter. ISPM No.10 (1999), Rom, IPPC, FAO 2016.


title: Kommissionens gennemførelsesforordning (EU) 2020/887 af 26. juni 2020 om ændring af gennemførelsesforordning (EU) 2019/66 for så vidt angår kontrol efter import af planter til plantning

text:
                  29.6.2020

                  DA

                  Den Europæiske Unions Tidende

                  L 205/16

         KOMMISSIONENS GENNEMFØRELSESFORORDNING (EU) 2020/887
         af 26. juni 2020
         om ændring af gennemførelsesforordning (EU) 2019/66 for så vidt angår kontrol efter import af planter til plantning
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 22, stk. 3, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2019/66 (2) fastsættes regler om ensartede praktiske ordninger for gennemførelse af offentlig kontrol af planter, planteprodukter og andre objekter. Disse regler omfatter kontrol hos professionelle operatører på de steder, hvor der produceres planter til plantning.

                     (2)

                     Hvilende planter til plantning, bortset fra frø, kan udgøre ensartede farer og risici for plantesundheden, da det på kontroltidspunktet på grænsekontrolstederne eller på kontrolstedet muligvis ikke kan lade sig gøre at påvise forekomst af eller symptomer på skadegørere. Umiddelbart efter denne kontrol overgår de pågældende planter til plantning imidlertid til fri omsætning ledsaget af et plantepas til brug ved flytning inden for Unionens område.

                     (3)

                     For at imødegå disse risici bør der efter importen derfor foretages fysisk kontrol hos operatørerne i det mindste i den første vækstsæson for med en højere grad af sikkerhed at kunne påvise forekomst af en EU-karantæneskadegører, en beskyttet zone-karantæneskadegører eller en skadegører, der er omfattet af de foranstaltninger, som er vedtaget i henhold til artikel 30, stk. 1, i Europa-Parlamentets og Rådets forordning (EU) 2016/2031 (3). For at de kompetente myndigheder kan foretage denne kontrol på den mest effektive og forholdsmæssige måde, bør de fastsætte, hvor hyppigt denne kontrol foretages, samt hvilke planter til plantning der skal underkastes denne kontrol, på grundlag af en kontrolplan, som udarbejdes i overensstemmelse med visse kriterier.

                     (4)

                     For at gøre kontrollen mere effektiv og målrettet mod de største plantesundhedsrisici bør den baseres på de relevante skadegøreres tilbageholdelseshistorik med hensyn til de relevante oprindelsestredjelande, forekomsten af prioriterede skadegørere i disse lande og de tilgængelige oplysninger i informationsstyringssystemet for offentlig kontrol (IMSOC). Medlemsstaterne kan opkræve gebyrer for denne kontrol, jf. artikel 80 i forordning (EU) 2017/625.

                     (5)

                     Hvis denne kontrol viser, at en karantæneskadegører eller en skadegører, der er omfattet af de foranstaltninger, som er vedtaget i henhold til artikel 30, stk. 1, i forordning (EU) 2016/2031, konstateres, bør de kompetente myndigheder registrere resultaterne af kontrollen i IMSOC i det tilsvarende færdiggjorte CHED-dokument som omhandlet i artikel 56 i forordning (EU) 2017/625, når det er muligt at spore den angrebne plante tilbage til den importerede sending.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Artikel 1 i gennemførelsesforordning (EU) 2019/66 affattes således:

                  »Artikel 1

                     1.   De kompetente myndigheder gennemfører offentlig kontrol i de anlæg og, hvis det er relevant, på andre steder, der anvendes af professionelle operatører, der har tilladelse til at udstede plantepas, jf. artikel 84, stk. 1, i Europa-Parlamentets og Rådets forordning (EU) 2016/2031, mindst én gang om året.

                     2.   Kontrollen skal omfatte inspektioner og, hvis der er mistanke om risici for plantesundheden, den i artikel 92, stk. 1, i forordning (EU) 2016/2031 omhandlede prøveudtagning og testning.

                     3.   Kontrollen gennemføres på det mest passende tidspunkt med hensyn til muligheden for at opdage tilstedeværelsen af relevante skadegørere eller tegn eller symptomer herpå.

                     4.   Ud over den kontrol, der er omhandlet i stk. 1-3, skal de kompetente myndigheder foretage fysisk kontrol af planter til plantning, bortset fra frø, herunder rodknolde, løg og jordstængler, der er blevet indført til Unionen i en hvilende fase. De kompetente myndigheder foretager denne kontrol i den første vækstsæson efter importen af visse af disse planter, som er identificeret på grundlag af den i stk. 5 omhandlede kontrolplan.

                     5.   De kompetente myndigheder fastsætter hyppigheden af den i stk. 4 nævnte kontrol på grundlag af en kontrolplan, der som minimum skal fastsættes i overensstemmelse med følgende kriterier:

                                 a)

                                 historikken over og niveauet af EU-karantæneskadegørere, der er tilbageholdt og anmeldt af medlemsstaterne i henhold til artikel 11, litra c), i forordning (EU) 2016/2031, og som findes på importerede planter, planteprodukter og andre objekter

                                 b)

                                 forekomsten af en prioriteret skadegører, jf. artikel 6 i forordning (EU) 2016/2031, i det relevante oprindelsestredjeland i henhold til de tilgængelige tekniske og videnskabelige oplysninger

                                 c)

                                 oplysninger, der stilles til rådighed via informationsstyringssystemet for offentlig kontrol (IMSOC) eller enhver anden officiel advarsel

                                 d)

                                 værtens og skadegørernes biologi samt andre relevante betingelser for effektiv påvisning af en karantæneskadegører eller en skadegører, der er omfattet af de foranstaltninger, som er vedtaget i henhold til artikel 30, stk. 1, i forordning (EU) 2016/2031.

                     6.   Hvis den i stk. 4 nævnte kontrol viser en forekomst af en karantæneskadegører eller en skadegører, der er omfattet af de foranstaltninger, som er vedtaget i henhold til artikel 30, stk. 1, i forordning (EU) 2016/2031, skal de kompetente myndigheder registrere resultaterne af kontrollen i IMSOC i det tilsvarende færdiggjorte fælles sundhedsimportdokument (CHED-dokument) som omhandlet i artikel 56 i forordning (EU) 2017/625, når det er muligt at spore den angrebne plante tilbage til den importerede sending.«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 95 af 7.4.2017, s. 1.

            (2)  Kommissionens gennemførelsesforordning (EU) 2019/66 af 16. januar 2019 om regler for ensartede praktiske ordninger for gennemførelse af offentlig kontrol af planter, planteprodukter og andre objekter for at verificere overholdelsen af de EU-regler om beskyttelsesforanstaltninger over for planteskadegørere, som finder anvendelse på disse varer (EUT L 15 af 17.1.2019, s. 1).

            (3)  Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (EUT L 317 af 23.11.2016, s. 4).


title: Kommissionens gennemførelsesforordning (EU) 2020/1004 af 9. juli 2020 om godkendelse af basisstoffet komælk, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til gennemførelsesforordning (EU) nr. 540/2011 (EØS-relevant tekst)

text:
                  10.7.2020

                  DA

                  Den Europæiske Unions Tidende

                  L 221/133

         KOMMISSIONENS GENNEMFØRELSESFORORDNING (EU) 2020/1004
         af 9. juli 2020
         om godkendelse af basisstoffet komælk, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, sammenholdt med artikel 23, stk. 5, og
         ud fra følgende betragtninger:

                     (1)

                     Kommissionen modtog den 20. september 2017 en ansøgning fra Basic-Eco-Logique om godkendelse af komælk som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit, i forordning (EF) nr. 1107/2009. Ansøgeren fik tilladelse til at afslutte ansøgningen, der blev færdiggjort i den nye version af maj 2018. Ved den lejlighed ændrede ansøgeren anvendelsesområdet til komælk (rå sødmælk fra køer).

                     (2)

                     Kommissionen anmodede Den Europæiske Fødevaresikkerhedsautoritet (»autoriteten«) om videnskabelig bistand. Autoriteten forelagde den 22. august 2018 (2) en teknisk rapport for Kommissionen. Kommissionen forelagde vurderingsrapporten (3) og udkastet til nærværende forordning for Den Stående Komité for Planter, Dyr, Fødevarer og Foder den 21. oktober 2019 og færdigbehandlede dem inden komitéens møde den 24. marts 2020.

                     (3)

                     Af den dokumentation, ansøgeren har fremsendt, fremgår det, at komælk opfylder kriterierne for fødevarer, jf. artikel 2 i Europa-Parlamentets og Rådets forordning (EF) nr. 178/2002 (4). Det anvendes desuden ikke primært til plantebeskyttelse, men er alligevel brugbart til plantebeskyttelse i et produkt bestående af stoffet og vand eller endda ufortyndet. Det bør derfor betragtes som et basisstof.

                     (4)

                     Mælk, som ikke er bestemt til konsum, betragtes som et animalsk biprodukt, jf. Europa-Parlamentets og Rådet forordning (EF) nr. 1069/2009 (5). Det bør som sådan bør være i overensstemmelse med nævnte forordning og Kommissionens forordning (EU) nr. 142/2011 (6).

                     (5)

                     Da mælk på grund af laktose og mælkeproteiner er opført som et stof eller et produkt, der forårsager allergier eller intolerans, jf. punkt 7 i bilag II til Europa-Parlamentets og Rådets forordning (EU) nr. 1169/2011 (7), bør anvendelsen begrænses til vækstfaser, hvor der ikke er nogen frugter.

                     (6)

                     Det fremgår af de foretagne undersøgelser, at komælk kan forventes generelt at opfylde kravene i artikel 23 i forordning (EF) nr. 1107/2009, navnlig med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Komælk bør derfor godkendes som basisstof.

                     (7)

                     Dog er det i henhold til artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og i lyset af den foreliggende videnskabelige og tekniske viden nødvendigt at fastsætte visse betingelser for godkendelse, som er beskrevet i bilag I til nærværende forordning.

                     (8)

                     I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (8) ændres.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse af et basisstof
            Det i bilag I opførte stof komælk godkendes som basisstof på de betingelser, der er fastsat i samme bilag.

            Artikel 2
            Ændringer af gennemførelsesforordning (EU) nr. 540/2011
            Gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Den Europæiske Fødevaresikkerhedsautoritet (EFSA), 2018. Teknisk rapport om resultatet af høringen af medlemsstaterne og EFSA om ansøgningen af godkendelse af mælk som basisstof til anvendelse i plantebeskyttelse som fungicid. EFSA supporting publication 2018:EN-1482. 42 s.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=DA.

            (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

            (5)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).

            (6)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).

            (7)  Europa-Parlamentets og Rådets forordning (EU) nr. 1169/2011 af 25. oktober 2011 om fødevareinformation til forbrugerne, om ændring af Europa-Parlamentets og Rådets forordning (EF) nr. 1924/2006 og (EF) nr. 1925/2006 og om ophævelse af Kommissionens direktiv 87/250/EØF, Rådets direktiv 90/496/EØF, Kommissionens direktiv 1999/10/EF, Europa-Parlamentets og Rådets direktiv 2000/13/EF, Kommissionens direktiv 2002/67/EF og 2008/5/EF og Kommissionens forordning (EF) nr. 608/2004 (EUT L 304 af 22.11. 2011, p. 18).

            (8)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            BILAG I

                           Almindeligt anvendt navn,

                           identifikations-nr.

                           IUPAC-navn

                           Renhed
                            (1)

                           Dato for godkendelse

                           Specifikke bestemmelser

                        Komælk
                        CAS-nr.: 8049-98-7

                        Ikke relevant.

                        Ikke relevant

                        30.7.2020

                        Komælk skal overholde bestemmelserne i forordning (EF) nr. 1069/2009 og forordning (EU) nr. 142/2011.
                        Komælk skal anvendes i overensstemmelse med de særlige betingelser, der fremgår af konklusionerne i den reviderede vurderingsrapport om komælk (SANTE/12816/2019) og særlig tillæg I og II.

               (1)  Yderligere oplysninger om basisstoffets identitet, specifikation og anvendelse fremgår af den reviderede vurderingsrapport.

            BILAG II
            I del C i bilaget til gennemførelsesforordning (EU) nr. 540/2011 indsættes følgende:

                              Nummer

                              Almindeligt anvendt navn,

                              identifikations-nr.

                              IUPAC-navn

                              Renhed
                               (1)

                              Dato for godkendelse

                              Specifikke bestemmelser

                           »22

                           Komælk
                           CAS-nr.: 8049-98-7

                           Ikke relevant.

                           Ikke relevant

                           30.7.2020

                           Komælk skal overholde bestemmelserne i forordning (EF) nr. 1069/2009 og Kommissionens forordning (EU) nr. 142/2011.
                           Komælk skal anvendes i overensstemmelse med de særlige betingelser, der fremgår af konklusionerne i den reviderede vurderingsrapport om komælk (SANTE/12816/2019) og særlig tillæg I og II«

               (1)  Yderligere oplysninger om basisstoffets identitet, specifikation og anvendelse fremgår af den reviderede vurderingsrapport.